cyanic-selkie/wikianc huggingface dataset:
Jūra
Tarptautinė hidrografijos organizacija leidžia vandenynų ir jūrų ribų sąvadą. Trečiasis leidimas, išleistas 1953 m., daugeliui regionų nebetinka. Atnaujinto sąvado, paruošto 2000 m., dar nepatvirtino Australija, tačiau jame minimais apibrėžimais naudojasi IHO ir kitos jos narės.
Remigijus Adomaitis
Biografija
Energingo choro vadovo meninių, pedagoginių ir organizacinių sugebėjimų dėka, kolektyvo kūrybinė biografija turtėjo svarbiais ir reikšmingais laimėjimais, sparčiai augo choristų skaičius, o 1999 m. buvo įkurta Šiaulių „Dagilėlio“ dainavimo mokykla.
Gudobelė
Augalų morfologija
Tai neaukšti, dažniausiai užaugantys 3-5 m ar iki 10–15 m aukščio krūmai ir medeliai.
Kompiuterio atmintis
Operatyvinė regeneruojama (dinaminė) atmintis
thumb|250px|Plokštė su operatyvinės regeneruojamos atminties mikroschemomis (64 Mb). Paprastai kompiuteris turi keletą lizdų tokioms plokštėms įstatyti. Dalis jų naujame kompiuteryje yra tušti, įgalindami atmintį prireikus išplėsti. Ši atmintis išsaugo informaciją tik ribotą, paprastai gana trumpą (sekundės dalys) laiką. Taip yra todėl, jog jų įsimenantis elementas yra ne trigeris, o krūvį saugantis (taigi ir savaime išsikraunantis) kondensatorius. Norint neprarasti duomenų, jie turi būti periodiškai nuskaitomi ir iš naujo įrašomi (atminties regeneracija). Regeneracijai palengvinti dauguma šiuolaikinių tokios atminties mikroschemų sugeba pačios atnaujinti tuo metu skaitomus duomenis (neretai ne tik skaitomą, bet ir kelias dešimtis ar šimtus gretimų atminties ląstelių). Regeneracijos procesas vienu metu vyksta visose atminties mikroschemose, todėl atminties plėtimas kompiuterio darbo nesulėtina.
Adresavimo tipai
Rečiau pasitaiko, tačiau taip pat naudojamos du adreso įėjimus turinčios atminties mikroschemos (procesorius ir, tarkim, displėjus gali dirbti su ta pačia atmintimi vienas kitam netrukdydami). Kai kada vietoje antrojo adreso naudojamas nuoseklaus perrinkimo signalų rinkinys, leidžiantis antrajam įrenginiui ląsteles perrinkti tik nuosekliai vieną po kitos.
Kuarajus (miestas)
Istorija
Kuarajaus apylinkės nuo seno buvo gyvenamos indėnų čarua, minuanų, genoa. Miestas oficialiai įkurtas 1875 m.
Kievagalis
Kievagalis – kaimas Kėdainių rajono savivaldybėje, 7 km nuo Truskavos, 3 km į rytus nuo Pauslajo, prie Žiežmojaus upelio ir Pauslajo miškų. Dirbami laukai.
Otto Dix
Otas Diksas (1891 m. gruodžio 2 d. – 1969 m. liepos 25 d.) – žymus vokiečių XX a. ekspresionizmo tapytojas ir grafikas. Naujojo objektyvizmo dailininkas.
Japonijos politinė sistema
Vyriausybė
Kabinetas yra pagrindinė Japonijos vykdomosios valdžios institucija, šalies vyriausybė. Jai priklauso ministerijų vadovai - ministrai, kuriems vadovauja ministras pirmininkas. Dabartinį kabinetą sudaro 19 narių.
Būrai
Būrai (iš „valstietis“, vok. dial. Būr) – Mažosios Lietuvos valstiečiai.
Būrų epas
Skirstomi į „viežlybus“ (teigiamus) ir „nenaudėlius“ (neigiamus). Viežlybiesiems būrams priklauso Pričkus, Krizas, Lauras, Selmas; nenaudėliams – Dočys, Slunkius, Pelėda, Enskys, Plaučiūnas. Viežlybųjų būrų pavyzdžiu mokoma, kaip dirbti ir gyventi. Nenaudėliai yra girtuokliai, triukšmadariai, tinginiai, todėl skurdžiai. Moterys veikia kaip kolektyvas, ryškesnių jų paveikslų K. Donelaitis nevaizduoja.
Amerikinis liūtas
Išvaizda
Maždaug šimto amerikinių liūtų liekanos buvo aptiktos La Brėjos degutduobėse, esančioje Los Andželo mieste, todėl jų kūno sandara gerai žinoma. Sandara ir dantimis amerikiniai liūtai labai panašūs į šiuolaikinius Afrikoje gyvenančius liūtus (Panthera leo), bet už juos buvo apie 25 % stambesni.
Akmenalių senosios kapinės
Akmenalių senosios kapinės, vad. Marų kapeliais, Markapiais, Senkapiais (valstybės saugoma kultūros vertybė: unikalus kodas - 24198; senas registro kodas - L532) – neveikiančios kapinės centrinėje Kretingos rajono savivaldybės teritorijos dalyje, Akmenalėse (Darbėnų seniūnija), 80 m į šiaurės vakarus nuo kelio Vaineikiai–Grūšlaukė. thumb|left|250px|Akmenalių kapinių II koplytėlė
Amerikinis liūtas
Aplinka
Dalis amerikinio liūto arealo buvo šalto klimato kraštai. Gali būti, kad jie naudojo urvus bei plyšius uolose kaip priedangas nuo šaltų orų, o guolius išklodavo žole ar laipais, kaip kad daro amūriniai tigrai, kurie irgi gyvena šalto klimato sąlygomis.
Klasifikacija
thumb|left|250px|Rekonstruotas amerikinis liūtas thumb|right|260px|Bronzinė amerikinio liūto kaukolės atlieja San Diego Gamtos istorijos muziejuje (San Diego Natural History Museum). Greta palyginimui parodytas šratinukas. Amerikinio liūto sistematinė padėtis nėra tiksliai nustatyta. Siūlomi variantai:
Akmenalių senosios kapinės
Istorija
Kapinės 1972-1984 m. buvo vietinės reikšmės archeologijos paminklas AV490. , 1997 m. įrašytos į Lietuvos Respublikos kultūros vertybių registro laidojimo vietų sąrašą (L532), 2005 m. pripažintos valstybės saugomu kultūros paveldo objektu.
Beržinės pelkė
left|140px miniatiūra|250px|right|Pakelės informacinis stendas prie Beržinės pelkės. Horizonte – Riečių piliakalnis
Vladislovas Mikučianis
Vladislovas Mikučianis (Mikučionis, 1913 m. liepos 9 d. Sankt Peterburgas – 2000 m. sausio 25 d. Vilnius) – Lietuvos architektas.
Tokijas
Tokijuje vyko 1964 m. vasaros olimpinės žaidynės, 1979, 1986 ir 1993 m. Didžiojo aštuoneto susitikimai ir rengiamos 2020 m. vasaros olimpinės ir paraolimpinės žaidynės.
Nacionaliniai parkai
2008 m. kovo 31 d. duomenimis, 36 % visos prefektūros teritorijos sudaro nacionaliniai parkai, o tai antras didžiausias rodiklis tarp prefektūrų po Šigos. Įsikūrę šie nacionaliniai parkai:
Sportas
Tokijuje 2020 m. vyks XXXII vasaros olimpinės žaidynės.
Didžiojo sprogimo chronologija
Galaktikų formavimasis
2007 m. liepos 10 d. Richard Ellis su komanda iš Kalifornijos technologijos instituto Pasadenoje, naudodami Keck II teleskopą atrado iki šiol seniausias žinomas galaktikas, susiformavusias prieš 13,2 milijardo metų, t. y. kai Visata buvo 500 milijonų metų amžiaus.
Katiuša (serbentų veislė)
Katiuša – vidutinio ankstyvumo juodųjų serbentų veislė. Krūmai vidutinio augumo, truputį išsiskleidę. Uogos didelės (1,4 g), saldžiarūgštės. Uogose yra 200,4 mg/proc. vitamino C. Vaisinės kekės vidutinio ilgumo. Iš krūmo vidutiniškai priskinama po 2–3 kg uogų. Pakankamai atspari miltligei, deguliams, o serbentinei erkutei ir šviesmargiai atspari vidutiniškai. Lietuvos sortimente nuo 2001 metų.
Birutė Ciplijauskaitė
Mokslinė veikla
JAV lietuvių periodikoje, žurnaluose „Journal of Baltic Studies“, „World Literature Today“ paskelbė darbų apie ispanų ir lietuvių literatūrą. Lietuvių literatūros reiškinius tyrinėja pasaulinės literatūros kontekste (straipsnių rinkinys „Literatūros eskizai“, Vilnius, 1992 m.). Išvertė į ispanų ir prancūzų kalbas lietuvių poetų kūrinių, parengė antologijas ispanų kalba „Balsai iš tylos“ (Voces en el silencio, 1991 m., „Dvidešimt šiuolaikinių lietuvių poetų“ (Vingt poetes lituaniens d'aujordhui 1997 m.).
Claes Oldenburg
Biografija
Klasas Oldenburgas gimė 1929 m. sausio 28 d. Stokholme. Jo tėvas buvo švedų diplomatas. Pirmuosius trejus metus K. Oldenburgas praleido JAV, 1933 m. šeima persikėlė į Oslą. Po to tėvas buvo paskirtas konsulu Čikagoje. Būdamas vaiku K. Oldenburgas susikūrė įsivaizduojamą Neuberno valstybės pasaulį saloje, kuri buvo kažkur tarp Afrikos ir Pietų Amerikos ir kurioje buvo kalbama pusiau švediškai, pusiau angliškai. 1966 m. K. Oldenburgas pasakė: „viską, ką aš darau yra visiškai originalu − tai sugalvojau dar būdamas vaiku“. K. Oldenburgas mokėsi Čikagos berniukų lotynų mokykloje, lankė burleskų vakarus, kaupė seksualizuotus vaizdinius, kurie padarė įtakos jo vėlesnei kūrybai.
Kapitonas (Karališkasis laivynas)
100px|miniatiūra|dešinėje|Kapitono rankovės antsiuvai Kapitonas – D. Britanijos Karališkojo laivyno vyresniojo karininko laipsnis, aukštesnis už komanderio, žemesnis už komodoro laipsnį. NATO rangų kodas OF-5. Ekvivalentiškas armijos pulkininko laipsniui. Atitinka Lietuvos laivyno jūrų kapitono laipsnį.
Skroda (upė)
Skroda  – upė šiaurės rytų Lenkijoje, Palenkės vaivadijoje, Kolno apskrityje, Grabovo, Staviskų ir Kolno valsčiuose. Upės ištakos netoli Andrichų kaimo. Žiotys Pisos upė, netoli Rudka Skrodos kaimo.
Ūsuotrykliai
Šeimoje yra 2 gentys, 6 rūšys.
Juozas Ciparis
Juozas Ciparis (g. 1923 m. sausio 20 d. Šyliuose, Žemaičių Naumiesčio valsčius, Tauragės apskritis) – Lietuvos chemikas technologas, habilituotas fizinių mokslų daktaras.
Biografija
1943–1944 m. Anykščių gimnazijos vokiečių kalbos mokytojas. 1944–1945 m. Utenos „Saulės“ gimnazijos anglų ir vokiečių kalbų mokytojas. 1949 m. baigė Kauno universiteto Cheminės technologijos fakultetą, chemikas technologas. Studijas tęsė D. Mendelejevo cheminės technologijos instituto aspirantūroje (Maskva), 1952 m. apsigynė kandidatinę disertaciją „Masės kaita skystoje fazėje absorbcinėse kolonose su įkrovomis“.
Išorinės nuorodos
[https://www.anykstenai.lt/asmenys/asm.php?id=1079 Anykštėnų biografijų žinynas. Juozas Ciparis]
2009 m. Europos krepšinio čempionatas
Šio čempionato simboliu tapo stumbras Mieszko.
Reitingavimas
Grupių burtai buvo išmesti 2008 lapkričio 8 dieną, Varšuvoje, Lenkijoje. Komandos buvo suskirstytos į krepšelius pagal rezultatus paskutiniuosiuose FIBA turnyruose. Komandos patekusios į vieną krepšelį negali patekti į tą pačią grupę.
Veikai
Kalba
Veikai anksčiau kalbėjo viena iš kadų kalbų. Egzistavo veikų dialektas, buvęs vičitų kalbos atšaka. Dialektas išnykęs, nes ir vičitų kalbą bemoka 1 žmogus.
2009 m. Europos krepšinio čempionatas
Dėl trečios vietos
Šis mačas nuo pat rungtynių pradžios buvo labai atkaklus. Nei vienai ekipai nepavykdavo atitrūkti nuo oponentų. Prasidėjus paskutinei rungtynių minutei graikai po Antonis Fotsis tritaškio pirmavo penkiais taškais – 54-49, o likus 9 sekundėms po Jaka Lakovic tritaškio Slovėnija atsilikinėjo 1 tašku – 56-57, bet per likusias sekundes slovėnams nepavyko išplėšti pergalės.
Turnyro komanda
PG – 🇬🇷 Vasileios Spanoulis
Albertas Jasiulionis
Mokslinė veikla
Tyrimų sritis – mechanizmų ir mašinų mechanika, taikomoji matematika. Sukūrė izotachių (linijų, jungiančių judesio vienodo greičio vietas) ir matricinį harmoninį skaičiavimo metodus mašinų judesiui tirti. Mašinų mechanikos srities 4 išradimų autorius.
Optronas
thumb|100px|Optronas Optronas – prietaisas, naudojantis trumpą optinį kanalą, perduoti signalui tarp siųstuvo ir imtuvo, esančių tame pačiame prietaise. Optrono imtuvo ir siųstuvo grandinės yra elektriškai viena nuo kitos izoliuotos: elektrinis signalas verčiamas optiniu, perduodamas ir tada verčiamas atgal iš optinio į elektrinį. Priklausomai nuo sandaros yra keturios optronų rūšys: rezistorinis, diodinis, tiristorius ir tranzistorinis.
Signalui perduoti paprastai naudojamas diodinis optronas: siuntimui šviesos diodas, priėmimui fotodiodas.
Japonijos geografija
Apie 70–80 % visos Japonijos teritorijos užima miškingi, kalnuoti, žemdirbystei ar pramonei netinkami plotai. Tai lėmė neįprastai didelį gyventojų tankį urbanizuotose vietovėse, daugiausia įsikūrusiose prie krantų. Japonija yra viena tankiausiai apgyvendintų šalių.
Kanareoso salynas
Iš rytų salyną skalauja Kasoneso įlankos vandenys, iš šiaurės − Batabano įlanka, o iš vakarų − Los Indios kanalas.
Salyną sudaro apie 350 mažų salelių. Didžiausios salyno salos yra:
Spitrėnų akmenys su dubenimis
miniatiūra|180px|right|Akmuo su dubeniu
Spitrėnų akmenys su dubenimis – du dubenėtieji akmenys, esantys Spitrėnų kaime (Utenos sen.) Utenos rajone, nuo 2004 m. įtraukti į Kultūros paveldo registrą.
UEFA taurių taurė 1971–1972 m.
UEFA taurių taurė 1971-1972 m. – 12-asis UEFA taurių taurės turnyras. Prasidėjo 1971 m. rudenį. Taurę laimėjo klubas, finale laimėjęs prieš  klubą.
Spalva
Spalvų kalibravimas
Dažniausiai naudojamos spalvų reikšmės nebūna absoliutinės – spaustuvėse naudojami dažai gali nežymiai skirtis, priklausomai nuo partijos, spausdintuvų dažai – nuo spaustuvėje naudojamų, monitorių liuminoforų skleidžiama spalva – priklausomai nuo kineskopo gamintojo.
Joseph Beuys
Biografija
1967 m. J. Boisas organizavo Vokietijos Studentų partiją, kuri buvo viena iš kelių politinių organizacijų, kurių organizavime menininkas dalyvavo. Šis jo aktas sukėlė kolegų profesorių Diuseldorfo akademijoje pasipriešinimą ir buvo įvardintas „akiplėšišku politiniu diletantizmu“. 1972 m. jis buvo pašalintas iš Diuseldorfo dailės akademijos po to, kai bandė priimti studijuoti daugiau nei 50 anksčiau atmestų kandidatų į studentus į savo klasę.
Ariete
Pirmieji tankai pristatyti kariuomenei 1995 m., o paskutinis – 2003 m. rugpjūčio 2 d.
Santjago de los Kabaljerosas
Santjago de los Treinta Kabaljerosas arba tiesiog Santjagas – miestas Dominikos Respublikos šiaurinėje dalyje, derlingame Sibao slėnyje prie Jakė del Nortės upės. Santjago provincijos centras. 535,4 tūkst. gyventojų (2007 m.). Svarbus žemės ūkio centras. Tabako, kavos, cukraus pramonė. Miestą aptarnauja Sibao tarptautinis oro uostas. Yra 2 universitetai.
Livija Andriukaitytė
Biografija
Mirė 2000 m. sausio 25 d Rygoje., palaidota Kėdainiuose, Dotnuvos g. kapinėse.
Andrzej Abramovicz
Mokslinė veikla
Svarbiausia tyrinėjimų sritis – Lenkijos archeologijos mokslo ir senovės meno istorija. Lietuvoje dirbusių (rašiusių lenkiškai) archeologų Eustachijaus ir Konstantino Tiškevičių, A. H. Kirkoro, V. Sirokomlės bei istorikų M. Strijkovskio, J. Lelevelio, T. Narbuto mokslinį palikimą nagrinėja kaip bendrą lenkų ir lietuvių įnašą į mokslo raidą. Aprašė Laikinosios archeologijos komisijos ir Senienų muziejaus (Vilniuje) istoriją ir nurodė jų tarptautine reikšmę.
Edmundas Zenonas Malūkas
Biografija
Išsiskyręs. Sūnūs Mantas, Agnas ir Joris.
Šogis
Šogis arba japoniški šachmatai – stalo žaidimas skirtas 2 žaidėjams, laikomas vienu iš šachmatų variantų. Jis priklauso tai pačiai šeimai kaip ir šachmatai, čaturanga, šatrandžas, kiniškas siangcis ir korėjietiškas džiangis ir yra pats populiariausias iš šeimyninių žaidimų Japonijoje. Senais laikais šogis buvo vadinamas „dramblių šachmatais“.
Žaidimo reikmenys
Kiekvienas žaidėjas turi šiek tiek skirtingų dydžių pleišto pavidalo figūrų. Išskyrus karalių, visos figūros skiriasi tik orientacija žaidimo lauke. Figūrų dydis priklauso nuo figūrų galingumo žaidime (kuo didesnė, tuo galingesnė):
Jugoslavijos karalystė
Susikūrimas
Jau kuriantis valstybei egzistavo skirtingos būsimosios valstybės sandaros sampratos. Iki tol Austrijai-Vengrijai priklaususių teritorijų slavai siekė federacinės struktūros, tuo tarpu Serbijos vyriausybė norėjo sukurti centralizuotą unitarinę valstybę. Dėl Italijos siekių išplėsti savo teritoriją į Istriją ir Dalmatiją valstybė buvo įkurta paskubomis, o sprendimas dėl Jugoslavijos valstybės sandaros atidėtas, nes įtakingos abiejų pusių politinės jėgos sutarimo nesugebėjo pasiekti.
Piteris Breigelis Vyresnysis
Biografija
left|thumb|260px| „[[Babelio bokštas (paveikslas)|Babelio bokštas“ (1563, Meno istorijos muziejus, Viena)]] Apie 1551–52 m. Piteris Breigelis keliavo per Prancūziją į Italiją. Buvo nuvykęs iki Neapolio, spėjama, galėjo pabuvoti Palerme. 1552 m. datuojami P. Breigelio pora anksčiausiai žinomų piešinių. 1553 m. Breigelis buvo Romoje, kur susipažino su miniatiūristu Giulio Clovio. Žinomas bendras vienas dailininkų darbas. 1553 m. datuojamas pirmas žinomas Breigelio tapybos darbas „Peizažas su Kristumi ir apaštalais prie Tiberijos jūros“, kurį jis atliko, spėjama, su tuo metu Italijoje dirbusio kito Nyderlandų dailininko Maarten de Vos pagalba. Po to Breigelis grįžo į Nyderlandus, apsistojo Antverpene. Iš kelionės parsivežė Alpių kalnų piešinių − vienų pirmųjų tokių peizažo vaizdavime.
Motelis
250px|thumb|right|[[Wigwam motelis įsikūręs Route 66 greitkelyje]]
Medūzos
Biologija
Manoma, kad medūzos egzistuoja jau 500 mln. metų.
Sauronas
Antrasis Amžius
Sauronas pirmąsyk užsimovus Vienatinį Žiedą, elfai pajunta jo kėslus ir paslepia savuosius tris žiedus. Žiedus saugoti patikima Gil-Galadui, Galadrijelei ir Kyrdanui (pastarasis vėliau savo žiedą atiduoda Gendalfui). Sauronas pradeda karą su elfais ir nesunkiai užkariauja didžiąją dalį žemių į Vakarus nuo Anduino. Jau pačioje karo pradžioje Sauronui pavyksta nužudyti Eregijono elfų karalių Kelebrimborą (pagrindinį žiedų kalvį) ir pagrobti svarbiausius Galios Žiedus – Septynetą ir Devynetą.
Trečiasis Amžius
Pirmojoje „Žiedų valdovo“ dalyje rašoma, kaip Gendalfas suvokia kadaise pradingusį Vienatinį Galios Žiedą vėl atsiradus. Gendalfas nori tartis su Baltosios Tarybos vyriausiuoju Sarumanu, tačiau paaiškėja, kad šis bendradarbiauja su Sauronu (nors tylomis planuoja suradęs Žiedą pats jį perimti). Nesutikęs prisijungti prie Sarumano planų, Gendalfas įkalinamas ir iš Orthanko bokšto pasprunka tik padedamas erelių karaliaus Gvaihiro. Sauronas taip pat ieško savo Vienatinio Žiedo. Orkams sučiupus Golumą, kuris Žiedą prieš kelis šimtmečius buvo atėmęs iš nužudyto draugo, Sauronas asmeniškai jį kankina ir sužino, jog Žiedas dabar yra pas hobitą, vardu Bilbas Beginsas. Pasiųsti surasti Žiedą bei hobitą nazgūlai nespėja – Bilbas Beginsas yra iškeliavęs į Rivendelą, o jo giminaitis Frodas Beginsas Gendalfo paliepimu taip pat paliko namus. Frodo ir jo bičiulių dėka Žiedas atsiduria Rivendele, o iš ten gabenamas Mordoro link – Frodas ir naujai suburta Žiedo draugija (brolija) gauna užduotį jį sunaikinti.
Nikas Pirosmanis
Gyvenimo metu dailininkas buvo nesuprastas ir mirė skurde. Daugelis jo darbų buvo atlikti ir kabojo Tbilisio užeigose – vad. duchmanuose. Duchmanų savinininkai buvo pagrindiniai Pirosmanio užsakovai, o lankytojai, žemiausio socialinio sluoksnio Tbilisio gyventojai ir pravažiuojantys valstiečiai – jo publika. Nors gyvenimo pabaigoje Pirosmanis buvo sulaukęs šiokio tokio Gruzijos dailininkų bendruomenės dėmesio, tačiau to nepakako išgelbėti skurdo palaužtą dailininką.
Ryšiai su dailininkų bendruomene ir mirtis
Tuo metu gimstantys nacionaliniai ir revoliuciniai judėjimai judino Rusijos imperijos pamatus. 1916 m. Ditas Ševarnadzė prisijungė prie tautinio nubudimo judėjimo Gruzijoje. Jis pastebėjo Pirosmanio darbus Tifliso priestoties smuklėse ir vienas pirmųjų, jo organizuotos Gruzijos dailininkų draugijos, uždavinių buvo surasti nežinomą menininką, bei rinkti jo darbus. Gegužės 24 d. galų gale pavyko susitikti su Pirosmaniu, jis buvo pakviestas į Draugijos susirinkimą. Jaunas dailininkas Ladas Gudiašvilis aprašė Pirosmanį kaip skurdo ir alkoholio sugadintą žmogų, beveik kaip valkatą. Tačiau iš savo pusės Pirosmanis vargu ar galėjo suprasti skirtumą tarp savęs ir visai kitoje kultūrinėje aplinkoje augusių Gruzijos dailininkų. Susitikimo metu buvo nufotografuota vienintelė tikrai žinoma Niko Pirosmanio nuotrauka. thumb|left|180px| „Lapė“ (po 1900)
Draugija davė Pirosmaniui 10 rublių, šis entuziastingai nupiešė vieną paveikslų ir padovanojo Draugijai. Tačiau, praėjus vos mėnesiui po susitikimo, viename laikraščių pasirodė karikatūra, kurioje pavaizduotas susenęs Nikas, piešiantis paveikslą „Žirafa“, (ironiška, „Žirafa“ tapo vienu garsiausių Pirosmanio darbų) ir šalia jo stovintis jaunas dailininkas, sakantis daugmaž: „Mokinkis brolau, po 10 ar 20 metų galėsime pasiųsti tavo darbų į parodą su jaunais dailininkais“. Nikas giliai priėmė įžeidimą, pasišalino ir nebeieškojo daugiau ryšių su Draugija, nors aiškiai atsirado domėjimasis jo kūryba. thumb|right|140px| „Moteris su gėlemis ir skėčiu“ (1905)
Quentin Tarantino
Biografija
1988 m. suvaidino keletą epizodinių vaidmenų televizijos serialuose. Tuo pačiu metu kūrė ir scenarijus filmams: „Tikra romantika“ (True Romance, 1993 m. išleido Tony Scott); „Žudikai iš prigimties“ (Natural Born Killers). Už scenarijų „True Romance“ gautus pinigus išleido kriminalinio trilerio „Pasiutę šunys“ (Reservoir Dogs) kūrybai, kuriame pats ir vaidino. Šiame filme taip pat suvaidino Harvey Keitel. Didžiausio įvertinimo filmas susilaukė kino festivalyje „Sundance“.
Filmografija
* Pilna filmografija – IMDb
Jurgeliškė
miniatiūra|220px|left|Kelias prie cerkvės
Dvarčiai (Radviliškis)
Dvarčiai – kaimas Radviliškio rajono savivaldybėje, 10 km į šiaurės rytus nuo Šiaulėnų, prie Mažuolių miškų. Yra 1937 m. statytos sentikių cerkvės liekanos, kapinaitės. Ateina kelias iš Aušrėnų.
Lady Gaga apdovanojimai ir nominacijos
Grammy apdovanojimai
Lady Gaga Laimėjo 5 iš 15 „Grammy“ apdovanojimus.
Chasanas (gyvenvietė)
Chasanas  – miesto tipo gyvenvietė Rusijoje, pačiuose Primorės krašto pietuose, Chasano rajone. Tai toliausiai į pietus nutolusi Rusijos Tolimųjų Rytų gyvenvietė ir vienintelė Rusijos gyvenvietė Šiaurės Korėjos pasienyje. Greta telkšo Chasano ežeras ir teka Tumanajos upė. thumb|left|200px|Riboženklis Rusijos-Korėjos siena eina Tumanajos upės farvateriu, tačiau upė nuolat keičia vagą, mažina Rusijos teritoriją ir kelia užtvindymo grėsmę Chasano gyvenvietei bei Pesčanajos pasienio postui. Nuo 2003 m. vykdomi darbai siekiant apsaugoti gyvenvietę.
Jeff Koons
Biografija
1990-91 m. menininkas sukūrė erotizuotų paveikslų ir skulptūrų seriją su savimi ir žmona Cicciolina Made in Heaven, kuri pirmą kartą buvo pristatyta 1990 m. Venecijos bienalėje. 1991 m. Dž. Kunsas vedė italų pornoaktorę, pravarde Cicciolina, 1992 m. porai gimė sūnus Liudvigas ir 1993 m. įvyko jų skyrybos. Dž. Kunsas propagavo plataus vartojimo komercinių objektų pateikimą kaip meną su menkais pakeitimais. 1992-93 m. įvyko jo retrospektyvinė paroda San Francisko šiuolaikinio meno muziejuje. 2007 m. menininkas pakeltas į Prancūzijos Garbės legiono karininkus, 2012 m. apdovanotas JAV valstybės departamento apdovanojimu už meną. 2013 m. Dž. Kunso skulptūra „Šuo iš balionėlių (oranžinis)“ buvo parduota už 58,4 mln. JAV dolerių ir sumušė brangiausiai parduoto gyvenančio menininko kūrinio rekordą. 2014 m. Vitnio muziejus suorganizavo kilnojamąją Dž. Kunso retrospektyvinę parodą.
Varšuvos vaivadija (1919–1939)
Administracinis suskirstymas
1938 m. vaivadijos Kutno, Lovičiaus, Mazovijos Ravos ir Skernevicių apskritys prijungtos prie Lodzės vaivadijos. 1939 m. balandžio 1 d. prie vaivadijos iš Balstogės vaivadijos prijungtos Lomžos, Ostrolenkos, Mazovijos Ostruvo apskritys, o iš Liublino vaivadijos prijungtos Palenkės Sokoluvo, Vengruvo ir Garvolino apskritys.
Birutė Marcinkevičiūtė
Birutė Marcinkevičiūtė, Mar (g. 1969 m. kovo 23 d. Kaune) – Lietuvos aktorė, režisierė, choreografė, poetė.
Nugaros smegenys
Pilkoji medžiaga
Pilkoji medžiaga skersiniame nugaros smegenų pjūvyje yra drugelio formos ir yra apsupta baltąja medžiaga. Pilkojoje medžiagoje skiriami dorsalinis (užpakalinis) ir ventralinis (priekinis) ragai. Išilgai smegenų jie formuoja priekinį ir užpakalinį stulpus. Tarp šių dviejų ragų yra įsiterpęs lateralinis ragas.
Dzengielė
Dzengielė – kaimas Lenkijos šiaurės rytuose, Staviskų valsčiuje, Kolno apskrityje, Palenkės vaivadijoje. Kaimas yra apie 6 km į šiaurę nuo Staviskų, apie 16 km į rytus nuo Kolno ir apie 75 km į šiaurės vakarus nuo vaivadijos centro Balstogės.
Olakalnis
miniatiūra|250px|right|Olakalnis miniatiūra|250px|right|[[Olakalnio koplyčia]]
Rečyca
Istorija
Manoma, kad gyvenvietė egzistavo jau XI a. II pusėje, o XII a. viduryje pateko į Turovo-Pinsko kunigaikštystės sudėtį. Pirmą kartą rašytiniuose šaltiniuose paminėta 1213 m. Valdant Gediminui XIV a. I pusėje pateko į Lietuvos didžiosios kunigaikštystės sudėtį ir buvo jos valdoma iki 1793 m. antrojo Abiejų Tautų Respublikos padalijimo.
Kęstutis Vilkauskas
Biografija
1993 m. baigė Vilniaus pedagoginį institutą, rusų kalbos ir literatūros, psichologijos mokytojas, 2003 m. baigė Lietuvos teisės universitetą, Valstybinio valdymo ir teisės fakultetą, teisės mokslų magistras.
Trakų rajono savivaldybės administracija, Trakų seniūnijos seniūno pavaduotojas, 2002–2019 m. seniūnas, 2009 m. Lietuvos savivaldybių seniūnų asociacijos viceprezidentas. 2016 m. Lietuvos savivaldybių seniūnų asociacijos prezidentas. 2020 m. Trakų–Vievio rinkimų apygardoje išrinktas į Seimą.
Kapadokija
Kapadokijos karalystė
Atėjus Aleksandrui Makedoniečiui, Kapadokija parodė stiprų pasipriešinimą užkariautojams, ir nepakluso Aleksandro valdžiai. Tuo metu kapadokai iš persų didikų išsirinko sau nepriklausomą valdovą Ariaratą, ir šalyje 332 m. pr. m. e. pradėta nauja dinastija, sukurta Kapadokijos valstybė. Po Aleksandro mirties Ariaratidai išlaikė valdžią šalyje, nors kartkartėmis turėjo mokėti duoklę Seleukidams.
Kadagiškiai
Kadagiškiai – kaimas Šilutės rajono savivaldybėje, šiaurės vakariniame Žemaičių Naumiesčio pakraštyje, prie Šusties kilpos ir Žemaičių Naumiesčio tvenkinio. Seniūnaitijos centras. Praeina kelias.
Miunchenas
Istorija
2007 m. surengti MTV Europos muzikos apdovanojimai 2007.
Pramonė
Svarbiausios pramonės šakos – elektronikos ir elektrotechnikos, mašinų ir transporto priemonių, tiksliųjų ir optinių prietaisų gamyba. Dar yra poligrafijos, maisto, chemijos, tekstilės, aviacijos, telekomunikacijų technikos pramonės įmonės.
Aukštasis mokslas
Liudviko-Maksimiliano universitetas Miunchene – antras studentų skaičiumi šalies universitetas ; įkurtas 1472 m. Ingolštadte. Be to, veikia Miuncheno technologinis universitetas (Technische Universität München), jame – dar beveik 50 000 studentų.
Yra Vokietijos kariuomenės universitetas, privatus Ukrainos laisvasis universitetas, daug kitų aukštųjų mokyklų.
Kancleris
Pareigybė
Prancūzijoje valstybės kancleris (Chancelier de France) buvo antspaudo saugotojas, Respublikos laikais taip pavadintos parlamento pirmininko pareigos. Šveicarijos konfederacijoje Valstybės arba Federalinio kanclerio (:, pranc.: Chancelier fédéral, ital.: Cancelliere della Confederazione) pareigybė įvesta 1848 m. Tai septynių konfederacijos narių ministras pirmininkas. Austijos kancleris nuo 1918 m. taip pat yra ministras pirmininkas.
Karolis VIII Bonde
Šeima
Antroji žmona Kotryna Karlsdoter Gumsehuvud. Su ja gimė:
Tekstilininkų ir dailininkų gildija
Istorija
Organizacija vienija didelį būrį meninės tekstilės profesionalų ir kitų sričių dailininkus. Nuo 2000 m. veikiančios organizacijos tikslas – šiuolaikinės meninės tekstilės vystymas ir populiarinimas Lietuvoje ir visame pasaulyje. Gildija įgyvendina ir inicijuoja tarptautinius projektus, rengia parodas Lietuvoje ir už jos ribų; organizuoja viešus meno renginius Kauno gatvėse, užsiima labdaringa veikla.
Alexis Sánchez
Aleksis Alechandras Sančesas (Alexis Alejandro Sánchez Sánchez; g. 1988 m. gruodžio 19 d.) – Čilės futbolininkas, puolėjas arba krašto saugas.
Alpaino apygarda (Kalifornija)
Alpaino apygarda yra išsidėsčiusi Siera Nevadoje, tarp Tahou ežero ir Josemitų nacionalinio parko.
Andrius Šiuša
Kūryba
Scenarijaus autorius ir režisierius:
Nuorodos
Andrius Šiuša
Stéphane Mbia
Rinktinė
rungtyniavo nuo 2005 m.
Raistiniškės
Istorija
Sentikių bendruomenė Raistiniškėse įsikūrė XIX a. viduryje po to, kai buvo uždaryta Degučių cerkvė. 1937 m. parapijoje buvo 1600 tikinčiųjų. II pasaulinio karo metu vietos gyventojų vos neištiko Pirčiupių ir Chatynės likimas – sentikiai buvo uždaryti į cerkvę ir būtų buvę sudeginti už dalyvavimą nužudant vokiečių kareivį, tačiau gyventojus išgelbėjo rusų kariškiai, prisiėmę kaltę dėl kareivio žūties sau.
Ramygolka
Ramygolka  – kaimas Kėdainių rajono savivaldybės šiaurės rytuose, 1,5 km į šiaurės vakarus nuo Pauslajo, prie Žiežmojaus upelio.
Stasys Skrodenis
Biografija
Nuo 1975 m. Suomių literatūros draugijos narys-korespondentas. 1990 m. vienas iš Lietuvos ir Suomijos draugijos atkūrėjų, jos pirmininkas. Kalevalos ir Donelaičio draugijų garbės narys.
Blyškusis vilkdalgis
Blyškusis vilkdalgis (Iris pallida) – vilkdalginių (Iridaceae) šeimos, vilkdalgių (Iris) genties augalų rūšis.
1982 m. Tolukos Tarpzoninis turnyras
Lentelė
Pasaulio šachmatų čempionato Tarpzoninis turnyras, Toluka 1982 rugpjūčio 11 – 31 d.
Artemijus Arcichovskis
Artemijus Arcichovskis (, 1902 m. gruodžio 26 d. Sankt Peterburgas – 1978 m. vasario 17 d. Maskva) – Rusijos archeologas.
Mokslinė veikla
Tyrinėjimų pagrindinė kryptis – senovės Rusios archeologija ir kultūros istorija. Nuo 1932 m. su pertraukomis vadovavo Naugardo archeologiniams tyrimams. Antrojo pasaulinio karo sugriautame mieste išplėtus tyrimus 1951 m. liepos 26 d. buvo rasti pirmieji „Laiškai beržo tošyje“.
Naujininkų piliakalnis
Piliakalnio šlaitai apaugę senais medžiais, o aikštelėje auga daug jaunų krūmokšnių ir kitokios augalijos. Piliakalnį galima pamatyti važiuojant Naujininkų gatve Pagramantyje, prieiti prie jo - tik iš kitos pusės per ganyklas.
Trakijos regionas
Istorija
Administracinė Trakija sudaro tik pietvakarinę didesnio Trakijos regiono dalį. Šiuo metu regionas yra padalintas tarp Turkijos, Graikijos ir Bulgarijos.
Piktupėnų evangelikų liuteronų bažnyčia
Piktupėnų evangelikų liuteronų bažnyčia – evangelikų liuteronų bažnyčia, stovėjusi Piktupėnuose, Pagėgių savivaldybėje, sunaikinta per Antrąjį pasaulinį karą. Buvo žinoma kaip Prūsijos karalienės Luizės bažnyčia.
Leonas Ciunis
Biografija
Tėvas Petras Ciunis. 1950–1953 m. studijavo geologiją Vilniaus universitete, lankė Vilniaus dramos teatro vaidybos studiją. Ją baigęs 1953 m. įstojo į Lietuvos konservatoriją.
NUTS:BE
NUTS 1 lygmenyje Belgija suskirstyta į regionus. NUTS 2 lygmenyje šalis skirstoma į provincijas. NUTS 3 lygmenį atitinka apskritys, jos į smulkesnius administracinius vienetus toliau klasifikuojamos pagal Bendrijos Vietinių administracinių vienetų sistemą LAU.
Tokopilija
Iš Tokopilijos kilęs žymus rašytojas, aktorius, filmų kūrėjas Alechandras Chodorovskis bei kylanti Čilės futbolo žvaigždė Aleksis Sančesas.
Antanas Civinskas
Antanas Civinskas (1867 m. sausio 7 d. Šunskai, Marijampolės apskr. – 1913 m. balandžio 24 d. Marijampolė) – Lietuvos kunigas, publicistas, sociologas.
Biografija
1902 m. redagavo Tilžėje ėjusį žurnalą „Tėvynės sargas“. Nuo 1904 m. Seinų kunigų seminarijos profesorius. Nuo 1905 m. bendradarbiavo leidiniuose „Vilniaus žinios“, „Draugija“, „Viltis“, „Vainikėlis“. 1905–1906 m. dirbo žurnale „Šaltinis“, 1910–1912 m. „Šaltinio“ redaktorius. Bendradarbiavo lietuvių katalikų spaudoje („Draugija“ ir kt), slapyvardis E. Mažutis, Antanas Kapsas, Jaunimo Prietelius, Apyjaunis, Kunigas, Antanas.
Jonas Mikulionis
Jonas Mikulionis (1911 m. liepos 20 d. Punkiškiai, Šimonių valsčius) – Lietuvos agronomas, agronomijos daktaras, JAV lietuvių visuomenės veikėjas.
Biografija
1930–1932 m. mokytojavo Drobiškių pradinėje, 1937–1944 m. Salų ir Raseinių žemesniosiose žemės ūkio mokyklose. 1944 m. pasitraukęs į Vokietiją, 1945–1946 m. dėstė Merbeko pabėgėlių stovyklos lietuvių gimnazijoje. 1946–1949 m. studijavo agronomiją Bonos universitete. 1949 m. persikėlęs į JAV apsigyveno Ročesteryje (Niujorko valstija), 1950 m. – Detroite (Mičigano valstija). Iki 1986 m. dirbo braižytoju matematiku. Aktyvus JAV lietuvių bendruomenės, ateitininkų sendraugių, BALF veikėjas. Kelerius metus mokytojavo Detroito šeštadieninėje lituanistinėje mokykloje.
Daiva Kšanienė
Veikla
Nuo 1965 m. komentuoja koncertus, veda jubiliejinius įžymių muzikų vakarus, kompozitorių autorinius koncertus. Tiria Mažosios Lietuvos ir Klaipėdos krašto lietuvių muziką, lietuvių kompozitorių kūrybą, muzikos ugdymo problemas. Parengė radijo ir televizijos laidų. 1998–2006 m. KU leidinio „Tiltai“ redkolegijos narė, KU mokslinio leidinio "Res humanitariae" redkolegijos narė, Visuotinės lietuvių enciklopedijos straipsnių autorė, nuo 2008 m. Mažosios Lietuvos enciklopedijos redkolegijos narė.
Šventosios Romos imperijos imperatorius
Šventosios Romos imperijos įkūrimas
Valdant Otonui I (912–973) didžioji dalis buvusio Karolingų valdytos Rytų Frankų karalystės tapo Šventąja Romos imperija. Vokiečių kunigaikščiai vieną iš savęs išrinkdavo Vokietijos karaliumi, kurį imperatoriumi karūnuodavo popiežius. Paskutinis popiežiaus karūnuotas imperatorius buvo Karolis V. Visi vėlesni imperatoriai teisiškai buvo išrinktieji imperatoriai, paprastai vadinti tiesiog imperatoriais.
Konfliktas su popiežiumi
Imperatorius titulas buvo svarbus ir tuo, kad jis reiškė, kad jo turėtojas yra Katalikų bažnyčios gynėjas. Viduriniaisiais amžiais augant popiežių galiai popiežiai ir imperatoriai pradėjo konfliktuoti dėl bažnyčios administravimo. Geriausiai žinomas ir aštriausias konfliktas buvo žinomas kaip „Kova dėl investitūros“, vykęs XI a. tarp imperatoriaus Henriko IV ir popiežiaus Grigaliaus VII.
Karūnavimas
Imperatoriai buvo karūnuojami specialioje ceremonijoje, tradiciškai vykdytoje popiežiaus Romoje, naudojant imperatoriaus regalijas. Be šios karūnacijos Vokietijos karalius, nežiūrint turimų valdovo galių, negalėjo vadintis imperatoriumi. 1508 m. Popiežius Julijus II leido Maksimilianui I naudoti imperatoriaus titulą be karūnacijos Romoje, Jo titulas buvo kvalifikuotas kaip 'išrinktasis romėnų imperatorius'. Maksimiliano įpėdiniai perėmė tą patį titulą, kurį jie paprastai naudodavo tapę vieninteliais Šventosios Romos imperijos valdovais. Pirmasis Maksimiliano I įpėdinis Karolis V buvo paskutinis Šventosios Romos imperijos imperatorius, kuris buvo popiežiaus karūnuotas imperatoriumi.
Taurusiškė
Taurusiškė, Taurutiškė, Taurusiškės (lenk. Tauroszyszki) – kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimo teritorijoje – Pirmo pasaulinio karo kapinės. Kaime yra Rutka Pachuckicho gyvenvietė.
Istorija
Taurusiškės palivarkas 1867 m. buvo atiduotas generolui Zaicevičiui, o po Pirmo pasaulinio karo Lenkijos valdžios išparceliuotas ir kolonizuotas lenkais Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1921 m. kaime buvo septyni gyvenamieji namai ir 47 gyventojai, iš kurių pagal lenkų valdžios atliktą gyventojų surašymą buvo 23 lenkai ir 24 lietuviai. Po Antro pasaulinio karo įsikūrė kelios lietuviškos šeimos, prie kaimo prijungta Rutka Pachuckich gyvenvietė. 1962 m. gegužės 21 d. įsikūrė Lenkijos visuomeninės kultūros draugijos padalinys. 1975-1998 m. priklausė Suvalkų vaivadijai.
Mosių valstybės
Klestėjimas
thumb Didžiąją dalį istorijos mosiai buvo pasidalinę tarp keturių pagrindinių savo karalysčių: Tenkodogo, Gurmos, Uagadugu ir Zandomos (kurią vėliau pakeitė Jatenga). Be šių buvo dar keliolika smulkių karalysčių, kurios pripažino vasalitetą didžiosioms. Į mosių kultūrinį arealą pateko ir daug kitų etninių grupių karalysčių pietuose ir vakaruose. Dalis jų kalbėjo giminingomis gurų kalbomis: Mamprusis, Gurunsis, Čokosi, Dagomba, Gondža, Nanumba, Va, Gvandė, Basari, Kotokoli, Buna ir kt., o dalis – kitomis kalbomis: Uatara, Gvirikas, Kenedugu ir kt.
Kolonizacija
XIX a. vokiečių, britų ir prancūzų keliautojai rengė žygius į mosių valstybes krašto gilumoje. Aktyviausi čia buvo prancūzai, kurie tyrinėjo ir užkariavo kraštą tiek iš vakarų (t. y. iš Senegambijos), tie iš pietų (iš Dramblio Kaulo Kranto). Pajungę didžiąją dalį kitų gūrų valstybių, 1896 m. jie paėmė paskutinį mosių avanpostą Uagadugu. Taip dauguma mosių valstybių atiteko Prancūzijos Vakarų Afrikai. Tik pietinės pasidalijo Britų imperija ir Vokietija.
Grom
Grom sistema gali sunaikinti taikinį atstumu nuo 400 metrų iki 5,5 km bei aukštyje nuo 10 metrų iki 3,5 km.
Romualdas Marcinkus (1907)
Biografija
Kaune baigė vokiškos aukštesniosios realinės mokyklos šešias klases. Žaidė vokiečių, lenkų futbolo komandose. 1926–1929 m. mokėsi Karo mokykloje, 1930–1932 m. Vytauto Didžiojo karininkų kursų Aviacijos skyriuje.
1934 m. dalyvavo 25 dienų trijų ANBO-IV lėktuvų grandies, vadovaujamos Antano Gustaičio, 10 000 km skrydyje per Europą maršrutu Kaunas – Stokholmas – Kopenhaga – Amsterdamas – Briuselis – Londonas – Paryžius – Marselis – Roma – Udinė – Viena – Praha – Budapeštas – Bukareštas – Kijevas – Maskva – Didieji Lukai – Kaunas, aplankant 12 Europos valstybių. 1936 m. suteiktas kapitono laipsnis.
Palaidotas kapinėse prie Poznanės citadelės. Apie šį žygdarbį 1963 m. sukurtas filmas „Didysis pabėgimas“ (, rež. Džonas Sturdžesas).
Sportiniai pasiekimai
1926 m. žaidė „Kauno KSK“, 1927–1935 m. ir 1937–1938 m. „LFLS Kaunas“, 1936–1937 m. „Kovas“ futbolo komandose, 1927–1938 m. Lietuvos vyrų futbolo rinktinėje, nuo 1931 m. kapitonas, nuo 1934 m. žaidžiantysis treneris. Su rinktine žaidė pasaulio čempionatų atrankos turnyruose, tarptautinėse draugiškose rungtynėse Latvijoje, Estijoje, Suomijoje, Vokietijoje, Šveicarijoje.
Baltų-slavų kalbos
Chronologija
S. Bernšteinas, baltų ir slavų kalbų suartėjimo laikotarpio šalininkas, šį suartėjimą mano trukus nuo II tūkstantmečio pr. m. e. vidurio iki I tūkstantmečio pr. m. e. vidurio.
Kritika
Savo ruožtu A. Klimas savo straipsnyje apie baltų ir slavų kalbų santykius išsakė kritiką dėl O. Semerenio argumentų. Jo kontrargumentai dėl fonetinių, fonologinių ir morfonologinių (morfologinių-fonologinių) ypatybių, kurias baltų ir slavų kalbų genetinio artumo šalininkai pateikia kaip savo prielaidų įrodymus:
Individualios įžvalgos
L. Mošinskio manymu, nors ide. skiemeninių sonantų pokyčiai ir yra bendras baltų-slavų kalbų procesas ir juo gali būti grindžiama baltų ir slavų prokalbių bendrumo tezė, vis dėlto jau baltų-slavų laikais slavų prokalbėje, kaip rodo daugybė duomenų, šio virsmo rezultatai skyrėsi nuo turėtųjų baltų prokalbėje, o tai buvo susiję su baltų-slavų kalbos protoslavų dialektuose veikusiu atvirojo skiemens dėsniu. T. Milevskis, neigdamas buvus bendrą baltų-slavų prokalbę ir remdamasis šia slavų prokalbės ypatybe, praslaviškus mišriuosius dvigarsius vesdina tiesiogiai iš ide. skiemeninių sonantų.
R. Sukacas pažymi, kad vadinamasis Vinterio dėsnis galioja ne tik baltų ir slavų, bet ir albanų kalboje.
Šalininkų argumentai
J. Kurylovičiaus manymu, visa tai yra stipriausi argumentai, jog kažkada yra buvusi bendra baltų-slavų prokalbė.
Individualios įžvalgos
V. Dybo ne viename iš savo darbų laikosi požiūrio, kad baltų-slavų kirčiavimo sistema yra itin archajiška ir iš esmės nedaug tenutolusi nuo indoeuropiečių prokalbės būklės, o kitos indoeuropiečių kalbos arba savo kirčiavimo sistemų neteko, arba jas iš pagrindų pertvarkė. Drauge jis pažymi, kad kai kurios tam tikrose indoeuropiečių kalbose atsiradusios kirčiavimo naujovės yra būdingos ir baltų-slavų kalboms, pavyzdžiui, kaip Hirto dėsnis keltų-italikų kalbose ir metatonija graikų kalboje. Maskvos akcentologijos mokyklos atstovas S. Nikolajevas metatoniją, kai akūtas prieš dominantines priesagas keičiamas cirkumfleksu, laiko specifiniu vėlyvojo indoeuropiečių prokalbės laikotarpio reiškiniu, o Hirto dėsnis, kaip pastebi S. Nikolajevas, turi tipologinių paralelių keltų-italikų kalbose.
Priešininkų argumentai
Sudarytas baltų ir slavų skirtybių žodynas (savotiškas anti-Trautmanas) būtų nepalyginamai įspūdingesnis negu bendrybių žodynas.
Dapkiškių piliakalnis
Piliakalnis
Didžioji piliakalnio dalis nuplauta, paviršinė erozija vyksta ir dabar. Piliakalnis apaugęs lapuočiais. Piliakalnį 1904 m. žvalgė Liudvikas Kšivickis, 1964 m. Lietuvos istorijos institutas. Tuo metu aikštelė dar buvo 50x52 m dydžio. Piliakalnis datuojamas II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr. 612. Paminklo teritorijos plotas 25000 m².
Sidhiai
Sidhiai airių mitologijoje – galingų, į fėjas ir elfus panašių protingų būtybių rūšis. Paprastai tikima, kad sidhiai gyvena fėjų kalvose, kitapus vakarų jūros, arba nematomame pasaulyje, kuris yra lygiagrečiai žmonių pasauliui.
Su sidhiais siejama:
Briedžiai (Šakiai)
Briedžiai – kaimas Šakių rajono savivaldybėje. Briedžių biblioteka ir paštas įsikūrę Bizieriuose.
Rudyard Kipling
Vaikystės ir ankstyvosios jaunystės metai
1883–1889 m. Britų Indijoje R. Kiplingas uždarbiavo vietos laikraščiuose. Tuo metu jis daug rašė, laisvu laiku kūrė apsakymus ir eilėraščius, kuriuos publikavo greta reportažų. Daugiau kūrybinės laisvės suteikė naujasis laikraščio „Civil and Military Gazette“ redaktorius Kay Robinsonas, Kiplingo netgi paprašęs prisidėti prie laikraščio apsakymų kūrimo. Pirmasis Kiplingo eilėraščių rinkinys pasirodė 1886 metais.
Gyvenimas Jungtinėse Amerikos Valstijose
thumb|150 px|left|Kiplingo žmona Karolina Starr Balestier thumb|150 px|right|Radjardo Kiplingo Amerika, 1892-1896 m. Radjardas Kiplingas su žmona medaus mėnesiui išvyko į JAV (įskaitant sustojimą Balestierių šeimos dvare netoli Bratleboro, Vermonte), o paskui į Japoniją. Atvykę į Jokohamą jie sužinojo, kad jų bankas „The New Oriental Banking Corporation“, kuriame laikė santaupas, žlugo. Jaunoji šeima patyrė nuostolių ir jiems teko grįžti į JAV, atgal į Vermontą. Šeima išsinuomojo nedidelį namelį ūkyje netoli Bratleboro už 10 JAV dolerių per mėnesį. Šiame name, kurį jie vadino „Bliss Cottage“, 1892 m. gruodžio 29 d. naktį, iškritus daug sniego, gimė jų pirmasis vaikas – Džozefina.
Gyvenimas Devone ir kelionė į Afriką
thumb|200 px|right|Radjardas Kiplingas 1899 m. Šeimos ginčas tapo paskutiniu kantrybės lašu. Kažkiek laiko santykiai tarp Karolinos ir jos brolio Beatty Balestierio buvo įtempti dėl brolio girtavimo ir nemokumo. 1896 m. gegužę apsvaigęs Beatty gatvėje susidūrė su R. Kiplingu ir grasino fizine žala. Dėl šio įvykio Beatty galiausiai buvo areštuotas ir skandalas iškilo į viešumą. 1896 m. liepos mėn., likus savaitei iki Beatty bylos posėdžio atnaujinimo, Kiplingai susikrovė daiktus, išvyko iš JAV ir grįžo į Angliją.
Bangininis ryklys
Minta zooplanktonu košdami vandenį ir nedidelėmis žuvimis. Žmonėms pavojaus nesukelia.
Apibūdinimas
Subrendusių patinų vidutinis kūno ilgis 8-9 m, subrendusių patelių vidutinis kūno ilgis 14,5 m, mažiausias patelių kūno ilgis 9,6 m. ilgio. Didžiausias individas buvo užregistruotas 18,8 m ilgio, nors ankstesnės bangininių ryklių studijos teigia, kad jie užauga iki 21,9 m ilgio.
Didelius individus tiksliai išmatuoti yra sudėtinga.
Žiotys yra snukio gale, dantys smulkučiai. Didieji žiaunų plyšiai iš vidaus yra su tankiomis pertvarėlėmis.
Lady Gaga filmografija
Šiame puslapyje aprašoma amerikiečių atlikėjos Lady Gaga filmografija.
Čerčilio apygarda (Nevada)
Čerčilio apygarda – Jungtinių Amerikos Valstijų apygarda, esanti Nevados valstijos vakaruose. Remiantis 2000 m. gyventojų surašymo duomenimis, tuo metu Čerčilio apygardos gyventojų skaičius siekė 27 190 žmonių. Apygarda, pavadinta JAV–Meksikos karo didvyrio generolo Silvesterio Čerčilio garbei, buvo suformuota 1861 m. Apygardos būstinė yra įsikūrusi Falone.
Jonas Civinskis
Biografija
Studijavo Vilniaus kunigų seminarijoje ir Popiežiaus seminarijoje Romoje, nuo 1795 m. kunigas misionierius. 1818 m. teisės daktaras.
1826 m. Adutiškyje pastatydino bažnyčią. Vyskupijos dvaruose sumažino lažą, įpareigojo išlaikyti pradžios mokyklas. Įsteigė fondą 12 mokinių Vilniaus gimnazijoje ir 2 klierikams Vilniaus kunigų seminarijoje išlaikyti. Parašė „Ganytojišką laišką apie vyskupo Andriaus Benedikto Klongevičiaus mirtį“ (List pasterski o šmierci biskupa Andrzeja Benedykta Kłągiewicza, išsp. 1842 m.)
Naujojo Leono gubernatorystė
1536 m. kolonizuoti Patagoniją išsiųstas Pedras de Mendosa, tačiau jau prie La Platos patyrė indėnų pasipriešinimą ir žuvo. Vėliau tik XVIII a. vėl pradėti bandymai kolonizuoti teritoriją.
Natkiškių evangelikų liuteronų bažnyčia
Architektūra
Bažnyčia buvo jubiliejinės serijos, neogotikinė. Vienabokštis netinkuotas statinys, raudonų plytų, pagražintas paaukštintoje galinėje sienoje išdės­ty­tais siaurais langais, stačiakampiais bokšteliais. Sakykla medinė, pa­ky­lėta ant aukšto mūro pagrindo. Virš altoriaus kabėjo ornamentais, me­džio pjaustymais padailintas kryžius. Sienos dekoruotos, lubos medinės. Bažnyčioje kabėjo trys varpai, buvo grojama Karaliaučiaus „Novak“ firmos vargonais.
Pigmėjai
Pigmėjai – rasiškai ir lingvistiškai nesusijusi žmonių grupė, paprastai apibrėžiama pagal ūgį: pigmėjų suaugęs vyras yra vidutiniškai 150 cm ūgio. Šiek tiek aukštesni žmonės vadinami pigmidais.
AutoLISP
Kodo pavyzdys
(defun c:hello_world  (alert "Hello World!")  (princ))
(cond ((= a b) (princ "\n(a) and (b) are equal"))  ((and (= (type a) 'INT) (= (type b) 'INT)) (princ (strcat "\n(a)+(b)=" (itoa (+ a b))))) ((and (= (type a) 'STR) (= (type b) 'STR)) (princ (strcat "\n(a)+(b)=" a b))) ((and (listp a) (= (type b) 'SUBR)) (mapcar '(lambda (x) (princ (b x))) a)))
Tailando istorija
Sukotajus ir Lana
Lanos nepriklausomybė baigėsi 1558 m., kai ją užėmė Mianmaras ir valdė iki XVIII a. pabaigos. Tada vietiniai vadai sukilo remiami Tonburio karaliaus Taksino. Šiaurės Tailandas buvo vasalu iki XX a. pradžios, kai buvo prijungtas prie Pietų Tailando.
Ajutajos karalystė
Ajutaja buvo miestas saloje, kurią supo trys upės. Dėl geografinės padėties, jis tapo stipriu politiškai ir ekonomiškai.
Armijos valdymas
Po Pearl Harboro atakos japonai norėjo žygiuoti į Malajų frontą per Tailando teritoriją. Jie įsiveržė į Tailandą ir po 6-8 val. kovos Phibunsongkhra pasiūlė paliaubas, Japonija gavo laisvą praėjimą, o 1941 m. gruodžio 21 d. Tailandas pasirašė su Japonija karinio bendradarbiavimo sutartį, kurios slaptuose protokoluose Tailandui pažadėtos teritorijos, kurias iš jo atėmė prancūzai ir britai. Japonai nepasitikėjo tajais, okupantams priešinosi Seri Thai (Laisvų tajų judėjimas), kurį įkūrė tajų ambasadorius Vašingtone Seni Pramoj.
Po Japonijos pralaimėjimo 1945 m., britai reikalavo į Malają siusti ryžius, o prancūzai – per Tajų-prancūzų karą prarastų teritorijų, bet amerikiečiai sušvelnino sąjungininkų reikalavimus. Už sutikimą priimti į JTO, Tarybų sąjunga reikalavo panaikinti antikomunistinius įstatymus. Kai kurie buvę britų karo belaisviai pastatė paminklą Ubonratčathanio gyventojams. Po karo Tailandas tapo artimu JAV sąjungininku. Komunistų partizanų judėjimo viršūnėje buvo 12 tūkst., bet jie nekėlė didelės grėsmės valstybei.
Naujienų agentūra
Istorija
Naujienų agentūrų pirmtakai atsirado XV–XVI a. Augsburgo (Vokietija) verslininkas Jakob Fugger kartu su savo korespondencija platino ir atitinkamų vietovių, iš ir į kurias keliaudavo laiškai, naujienas.
Oželiai (Panevėžys)
Oželiai – kaimas Panevėžio rajono savivaldybėje, 4 km nuo Velžio.
Korintija
Istorija
Korinto karas nusilpnino Korintijos valstybėles, kol 338 m. pr. m. e. jos visos neteko nepriklausomybės, užkariautos Makedonijos. Nuo tada regionas vaidino ypač svarbų vaidmenį visoje Graikijoje, nes Korintas tapo visos naujai sukurtos Korinto sąjungos sostine.
Rahačovas
Istorija
Rahačovas rašytiniuose šaltiniuose minimas XII a. Netrukus visa Padnieprė atiteko LDK ir buvo valdoma. Miesto statusą įgijo 1772 m. Netrukus po Žečpospolitos padalinimo atiteko Rusijos imperijai, buvo Mogiliavo gubernijos Rahačovo apskrities centras.
Ričardas Patapavičius
Ričardas Patapavičius (g. 1955 m. sausio 21 d. Kaune) – Lietuvos mokslininkas, ornitologas, Lietuvos paukščių žiedavimo centro vadovas nuo 1978 m., Lietuvos ornitologų draugijos tarybos narys.
Mokėjimo kortelė
Klientas yra identifikuojamas pagal kortelės magnetinėje juostelėje ar luste esančią informaciją, arba pagal ant kortelės užrašytus duomenis – ją išleidusią organizaciją, numerį, galiojimo laiką, naudotojo vardą ir pavardę, papildomą internetinį kodą.
BCS teorija
Aiškinimas
BCS teorija teigia, kad superlaidumo reiškinys atsiranda dėl elektronų porų formavimosi, o pastarasis vyksta dėl to, jog elektronai vienas kitą traukia, veikiami atominės gardelės. Tuščioje erdvėje elektronai vienas kitą stumia, o ne traukia, todėl porų formavimąsi galima laikyti daugelio kūnų efektu.
Nikola Prkačin
Karjera
Šioms komandoms atstovavęs po penkis sezonus, pirmą kartą legionieriaus duonos kroatas paragavo 2003 m. pasirašydamas sutartį su TurkijosStambulo „Efes Pilsen“ klubu. Jame praleidęs taip pat nemažai laiko, keturis sezonus, prieš 2007-2008 m. sezoną persikėlė į tą sezoną ULEB Europos taurėje dalyvavusią Maskvos „Dinamo“ ekipą, tačiau joje ilgai neužsibuvo – nepatenkintas savo vaidmeniu aikštelėje N. Prkačinas vidury sezono sukirto rankomis su Atėnų „Panathinaikos“ klubu, kuriame ir pabaigė sezoną.
Regionas
Administraciškai nustatyti regionai
Centrinės vyriausybės kuriami vienetai, siekiant vykdyti regioninę politiką. Tokio tipo regionai kuriami netgi labai centralizuotose valstybėse. Lietuvoje tokio tipo regionais galima laikyti apskritis.